༄༅། །ཚིག་གི་སྒོ་འབྱེད་ངག་གི་ལྡེ་མིག་
ན་མོ་གུ་རུ་སྭ་ར་སྭ་ཏི་ཡེ།
ཅེས་བྱ་བ་བཞུགས་སོ།།
དྲི་མེད་ཟླ་བ་གཞོན་ནུའི་ལང་ཚོ་ཅན། །ཡིད་ཅན་ངག་
གི་འདོད་པ་འཇོ་བའི་ལྷ། །དབྱངས་ཅན་མ་དེ་བདག་བློའི་མགྲིན་པའི་མཚོར། །
རྟག་ཏུ་བཞུགས་ལ་དགྱེས་པའི་རོལ་རྩེད་མཛོད། །མིང་ཚིག་ཡི་གེའི་དེ་ཉིད་ལ་
བརྟེན་ནས། །བརྡ་སྤྲོད་ཚིག་གི་སྒོ་འཕར་དབྱེ་འདོད་པས། །ངག་གི་ལྡེའུ་མིག་དང་
པོ་འདི་ལོངས་ཞེས། །བློ་གྲོས་གསར་བུའི་ཚོགས་ལ་བདག་གིས་སྦྱིན། །དེ་ལ་
འདིར་རིག་པའི་གནས་དང་བསྟན་པའི་བོན་གང་ལ་
ན་གང་ལ་འཇུག་ཀྱང་དེ་དག་གི་གཞི་ཡི་
གེ་ལ་བརྟེན་ནས་བརྡ་སྤྲོད་ཀྱི་ལུང་དང་མཐུན་
༑་པར་ཚིག་གི་འགལ་འབྲེལ་ངེས་པ་
གལ་ཆེ་བས། དེའི་ཚུལ་རེ་ཞིག་བློ་གྲོས་གསར་བུ་རྣམས་འཇུག་པའི་སྒོ་ཙམ་དུ་ཉེར་
མཁོ་བསྡུས་པའི་དབང་དུ་བྱས་ཏེ་འཆད་པ་ལ་གསུམ། གཞི་ཡི་གེའི་རྣམ་བཞག
སྒྲ་གདང་སྐད་ཀྱིས་འཇུག་ཚུལ། དེ་ལ་བརྡ་དག་སྦྱོར་ཚུལ་ལོ། །དང་པོ་ནི། སྤྱིར་རྒྱ་
བོད་ཞང་གསུམ་གྱི་ཡི་གེའི་སྡེབ་ཚུལ་གྱི་ལུགས་མང་ཡང་རེ་ཞིག་ད་ལྟའི་སྐབས་སུ་
ཉེ་བར་མཁོ་བའི་བོད་ཡིག་དངོས་ལ། མ་ཡིག་སུམ་ཅུ་ཡོད་དེ། ཀ་ཁ་ག་ང༌། ཅ་
ཆ་ཇ་ཉ། ཏ་ཐ་ད་ན། པ་ཕ་བ་མ། ཙ་ཚ་ཛ་ཝ། ཞ་ཟ་འ་ཡ། ར་ལ་ཤ་ས། ཧ་ཨའི་
བར་ རོ།། ། དེའི་ ཡན་ ལག་ བུ་ཡིག་ བཅུ་ ཡོད་དེ། དང་ཀྱོགས། གི་གུ། ཞབས་ཀྱུ།
525

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
འགྲེང་བུ། རྣ་རུ། ར་སྟ། ཡ་སྟ། ཐིག་ལེ། ཚེགས། ཤད་རྣམས་སོ། །དེ་དག་སྦྱོར་
ཚུལ་ལ། ཡ་ར་ལ་ཝའི་འདོགས་བཞི། ར་ལ་སའི་མགོ་གསུམ་ཡོད། མིང་གཞིར་
གྱུར་པའི་མ་ཡིག་སུམ་ཅུའི་ནང་ནས།
ག་ང་ད་ན་བ་མ་འ་ར་ལ་ས་རྣམས་ནི་རྗེས་
འཇུག་བཅུ་དང༌། དེའི་ནང་ནས། ག་ད་བ་མ་འ་རྣམས་ནི་སྔོན་འཇུག་ཀྱང་ཡིན་
ནོ། ། དེ་གཉིས་ཀ་མིན་པའི། ཀ་ཁ། ཅ་ཆ་ཇ་ཉ། ཏ་ཐ། པ་ཕ། ཙ་ཚ་ཛ་ཝ། ཞ་ཟ་ཡ།
ཤ་ཧ་ཨ་སྟེ་ཉི་ཤུ་ནི་སྔོན་རྗེས་གཉིས་སུ་མི་འཇུག་པའི་མིང་གཞི་ཁོ་ན་ཡིན་ནོ། །དེ་
དག་ དཔེས་ མཚོན་ ན། གཅོད། གཏར། གདབ། གནོད་ སོགས་ རྐྱང་འཕུལ་དང༌ །
དཀྱིལ། དགྱེས། དཔྱིད། དབྱངས་སོགས་ནི་འདོགས་འཕུལ་དང་། བརྐོ། བརྒལ།
བརྗེད། བརྙས་སོགས་ནི་བརྩེགས་འཕུལ་དང༌། བརྐྱངས། བསྐྱེད། བསྐྲུན་སོགས་
ནི་བརྩེགས་འདོགས་སྦྲགས་མའི་འཕུལ་ཅན་ཞེས་བརྗོད་དོ། །དེ་ཡང་བསྒྲུབས་ཞེས་
པ་ལྟ་བུའི་བ་ནི་འཕུལ་ལམ་སྔོན་འཇུག ས་ནི་མགོ་དང༌། ག་ནི་མགོ་འདོགས་
གཉིས་ཀྱི་གཞི་དང་། ར་ནི་འདོགས་ཏེ་ས་ག་ར་གསུམ་ནི་མིང་གཞི། བ་ནི་ རྗེས་
འཇུག ས་ནི་ཡང་འཇུག། ཞབས་ཀྱུ་ནི་མིང་གཞིའི་ཡན་ལག་གོ གཞན་
ཡང་དང་ལྟ་བུ་ལ་ད་ཡིག་མིང་གཞི། ང་རྗེས་འཇུག ངད་ལྟ་བུ་ལ་དེ་ལས་
བཟློག་པའང་ཤེས་པར་བྱའོ། །གཉིས་པ་ལ་གཉིས། སྒྲའི་འབྱིན་ཐབས་དང་ །དེ་
ལ་འཁྲུལ་བ་སེལ་ཚུལ་ལོ། །དང་པོ་ནི། ཡི་གེའི་འབྱུང་ཁུངས་རྣམས་ཀྱི་སྒྲའི་འབྱིན་
ཚུལ་ལ་མི་འདྲ་བ་ཅུང་ཟད་རེ་སྣང་ཡང༌། འདིར་མ་རྒྱུད་སྐྱེ་མེད་ཐིག་ལེ་དང་བརྡ་
སྤྲོད་པའི་ལུགས་རྣམས་བསྡེབས་ནས་བསྟུན་ན། །ཀ་ཁ་ག་ང་མགྲིན་པ་ནས་འབྱུང་
526

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
བས་རྐན་ཕུག་གམ་ལྕེ་རྩ་ནས་འབྱིན་དགོས་ལ། ཅ་ཆ་ཇ་ཉ་རྐན་ལས་འབྱུང་བས་
རྐན་དབུས་སམ་ལྕེ་དཀྱིལ་ནས་དབྱུང༌། ཏ་ཐ་ད་ན་ལྕེ་ལས་འབྱུང་བས་ལྕེ་རྩེའམ་
རྐན་མཐའི་རྙིལ་ནས་དབྱུང༌། པ་ཕ་བ་མ་མཆུ་ལས་འབྱུང་བས་མཆུ་ཅུང་ཟད་བཙུམ་
ལ་དབྱུང༌། ཙ་ཚ་ཛ་ཝ་སྣ་ནས་འབྱུང་བས་རྐན་ཕུག་དང་སོའི་རྩེ་ནས་དབྱུང༌། ཞ་
ཟ་འ་ཡ་སོ་ལས་འབྱུང་བས་སོའི་བར་ནས་དབྱུང༌། ར་ལ་ཤ་ས་སྤྱི་བོ་
ར་ལ་ཤ་ས་སྤྱི་བོ་སྟེ་ལྕེ་སྟེང་ནས་
འབྱུང་བས་ལྕེ་རྩེ་དང་རྐན་འཕྲད་མཚམས་ནས་དབྱུང༌། ཧ་ཨ་ནི་ཁོག་པས་མགྲིན་
པ་ནས་འབྱིན་དགོས་ལ། ནང་གསེས་སུ་ཞ་ཡ་ཤ་གསུམ་ཅ་སྡེ་དང་སྦྱར་ནས་རྐན་
དབུས་སམ་ལྕེ་དཀྱིལ་གྲིམ་པ་ལྟར་བྱ། ར་ལ་གཉིས་ཏ་སྡེ་དང་སྦྱར་ནས་ལྕེ་རྩེའམ་
རྙིལ་གྲིམ་པ་ལྟར་བྱ། ས་ཙ་སྡེ་དང་སྦྱར་ནས་སོ་གྲིམ་པ་ལྟར་བྱ། ཝ་པ་སྡེ་དང་སྦྱར་
ནས་མཆུ་ལ་གྲིམ་ཆ་ཕྱུང་ནས་སྒྲ་གདངས་ཤན་ཕྱེད་པ་ཞིག་འབྱུང་ངོ༌། །གི་གུ་སྣ་
ལས་སྐྱེ་བས་རྐན་ཕུག་ནས་འབྱིན། ཞབས་ཆུ་མཆུ་ལས་སྐྱེ་བས་མཆུ་སྨད་ནས་
འབྱིན། འགྲེང་བུ་རྐན་ལས་སྐྱེ་བས་རྐན་དབུས་ནས་འབྱིན། རྣ་རུ་ལྕེ་ལས་སྐྱེ་
བས་ལྕེ་རྩེ་ནས་འབྱིན་དགོས་ལ། མགོ་གསུམ་ལས། ར་མགོ་ལྕེ་རྩེ་འདར། ལ་མགོ་
ལྕེ་ལྷོད། ས་མགོ་སོ་བར་ནས་འབྱིན་ན་སྒྲ་ལེགས་པར་འབྱུང་ལ། སྔོན་འཇུག་ལྔ་
ལས། གས་འཕུལ་ནི་རྐན་ནས་དབྱུང༌།དས་འཕུལ་ནི་ལྕེ་རྩེ་ནས་དབྱུང༌། བ་དང་
མས་འཕུལ་མཆུ་ལས་དབྱུང༌། འས་འཕུལ་སོ་བར་ནས་དབྱུང་ལ་ཐོག་མའི་སྐད་
འབྱིན་དགོས་ལ། རྗེས་འཇུག་རྣམས་ཀྱང་འ་མཐའ་ཅན་ཕལ་ཆེར་རྟེན་བྱེད་ཀྱི་སྒྲ་མི་
གསལ་ཡང༌། དེ་ལས་གཞན་པའི་སྒྲ་གསལ་བར་སྣང་བའི་མཐའ་རྟེན་ཅན་རྣམས་
527

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
ནི་རྟེན་ཡིག་སོ་སོའི་སྐྱེ་གནས་དང་མཐུན་པའི་སྒྲ་རྗེས་སུ་འབྱིན་དགོས་ལ། ཡང་
འཇུག་ཅན་ལ་ས་མཐའ་ནི་ས་སྒྲ་དངོས་སུ་མི་གསལ་ཡང༌། སྒྲ་དེ་འཇུག་ཉེ་བ་ལྟར་
ཀའ་ཁའ་སོགས་
ཀློག་ དགོས་ ལ། དེའང་ སྐད་ གསར་ བཅད་ ལ། དཀའ། དགའ། བཅའ། འཆའ།
སོགས་ཚིག་གྲོགས་ལ་ལྟོས་དགོས་པ་རྣམས་མ་གཏོགས་པའི།
རྐྱང་པ་དང༌། སྐྲའ་སྒྲའ་སོགས་བརྩེགས་མའི་འ་མཐའ་རྣམས་ཕྱིས་ཤིང༌། ད་དྲག་
རྣམས་ཀྱང་ཕྱིས་ནས་མི་སྣང་བ་ནི་དེ་དག་གི་སྒྲ་བརྗོད་པ་ལ་མི་གསལ་
གིས་མེད་ཀྱང་ཆོག་པར་དགོངས་པ་ཡིན་ལ། དེ་ལས་གཞན་འཕུལ་འདོགས་ཡང་
མེ་གསལ་བའི་དབང་
འཇུག་བཅས་སྒྲ་ཟུར་ཐམས་ཅད་མ་ཉམས་པར་འདོན་ནུས་པ་ཞིག་གལ་ཆེ་བས་
སློབ་དཔོན་མཁས་པའི་ངག་རྒྱུན་ལ་བརྟེན་ནས་བྱང་བར་སློབ་བོ། །འཛིན་བྱང་
སྤྲོ་ན། །ཀ་ཁ་ག་ང་མགྲིན་ལས་རྐན། །ཅ་ཆ་ཇ་ཉ་རྐན་ལས་ལྕེ། །ཏ་ཐ་ད་ན་ལྕེ་རྩེ་
ལས། །པ་ཕ་བ་མ་མཆུ་བཙུམ་ནས། །ཙ་ཚ་ཛ་ཝ་སྣ་རྐན་ཕུག །ཞ་ཟ་འ་ཡ་སོའི་བར་
ནས། །ར་ལ་ཤ་ས་ལྕེ་སྟེང་རྙིལ། །ཧ་ཨ་ཁོག་པ་མགྲིན་ནས་འབྱིན། །ཞ་ཡ་ཤ་
གསུམ་ཅ་སྡེ་དང༌། །ར་ལ་ཏ་སྡེ་ས་ཚ་སྡེ། །ཝ་ནི་པ་སྡེ་དང་སྦྱར་ཞིང༌། །ང་ཉ་ན་མ་སྣ་
ལས་ནི། །འབྱིན་ཚུལ་ཤེས་ན་ལྷག་པར་གསལ། །གི་གུ་རྐན་ལ་ཞབས་ཀྱུ་མཆུ། །
འགྲེང་བུ་རྐན་དང་རྣ་རུ་ལྕེ། །འབྱིན་པའི་ཚུལ་ཡང་ཤེས་པར་བྱ། །ར་མགོ་ལྕེ་འདར་
ལ་མ
མགོ་ལྷོད། །ས་མགོ་ལྕེ་སྟེང་རྙིལ་ནས་དབྱུང༌། །གས་འཕུལ་རྐན་དང་དས་འཕུལ་
ལྕེ། །བ་མ་མཆུ་དང་འས་འཕུལ་ནི། །སོ་ཡི་བར་ནས་འབྱིན་པར་བྱ། །ཞེས་སོ། །
གཉིས་པ་ནི། ཡི་གེའི་བརྗོད་པ་མ་དག་ན་དེའིདབང་གིས་དོན་ལ་ནོར་འཁྲུལ་བསྐྱེད་
528

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
པས་བརྗོད་པ་དག་དགོས་པ་གལ་ཆེ་ལ། དེང་སང་ཕྱོགས་འདིར་ནི་ར་ལ་སའི་མགོ་
ཅན་གྱི་ཡི་གེ། །རྐ། ལྐ། སྐ་རྣམས་སྒྲ་མཚུངས་སུ་འདོན་པ་དང༌། ར་མགོ་དང་དས་
འཕུལ་གྱི་རྐུ། དཀུ་སོགས་འདྲ་མཚུངས་དང༌། ར་སའི་མགོ་ལ་ཡ་འདོགས་ཅན་
གྱི་རྐྱ་སྐྱ་སོགས་དང༌། ལ་འདོགས་ཅན་གྱི་ཀློག་གློག་སོགས་དང༌། དེས་མཚོན་ཏེ།
རྒ་ལྒ་སྐ་རྣམས་དང༌། ར་མགོ་དང་དས་འཕུལ་གྱི་རྒོད་དགོད་སོགས་དང༌། ར་སའི་
མགོ་ལ་ཡ་འདོགས་དང་ཞབས་ཀྱུ་ཅན་གྱི་རྒྱུ་སྒྱུ་སོགས་དང༌། དེ་བཞིན་དུ། རྔུལ་
དངུལ་སོགས་དང༌། རྗེན་ལྗན་སོགས་དང༌། མཇིང་འབྱིང༌སོགས། མཉམ་མནམ་
གས་དང༌། མྱེས་མཉེས་སོགས་དང༌། རྟ་ལྟ་སྟ་རྣམས་དང༌། རྦ་ལྦ་སྦ་རྣམས་དང༌།
ར་འདོགས་ཅན་གྱི་གྲི་དྲི་སོགས་སྒྲ་གཅིག་ཏུ་འདོན་པ་མང་ཞིང༌། གཞན་ཡང་བའི་
མཐའ་ཅན་གྱི་ན་རོ་དང་ཞབས་ཀྱུ། ལོངས་ལུང་སོགས་སྒྲ་གཅིག་དང༌། ས་མཐའ་
ཅན་གྱི་འགྲེང་བུ་ཡོད་མེད། ཤེས་ཤས་སོགས་སྒྲ་གདངས་གཅིག་གིས་འདོན་པ་
སོགས་འདོན་ཚུལ་མ་དག་པ་མང་བས་དེ
བས་དེ་ལ་བརྟེན་ནས་ཡིག་སྡེབ་ཕན་ཚུན་དབྱིབས་
ནོར་ཞིང༌། དེའི་དབང་གིས་དོན་ལ་ལོག་པར་རྟོག་པ་མང་དུ་འབྱུང་བས་དེ་དག་མི་
ནོར་བའི་ཆེད་དུ། མགོ་འདོགས་འཕུལ་གསུམ་རྐྱང་བརྩེགས་གུག་སྐྱེད་དང་འབྲེལ་
བར་དཔེར་བརྗོད་ན། །རྐམ་ཆགས་མ་ཆེ་སྐམ་སར་སྡོད། །རྐུ་བ་མ་ལེགས་དྲི་མ་
དཀུ། །ཆུ་ལ་བརྐྱལ་ན་མགྲོན་པོ་བསྐྱལ། །ཀློག་མཁན་ཚུར་ཤོག་གློག་འཁྱུགས་
སོ། །དེ་སོགས་ཀ་ཡི་འཁྲུལ་སྤོང་ངོ༌། །ལ་ཐུར་བརྒལ་བས་སྒལ་པ་རྡོལ། །བྱ་རྒོད་
མང་པོས་ཧ་དགོད་བྱེད། །རྒྱུ་མ་ལུག་པའི་སྒྱུ་མ་སྤྲུལ། །རྔུལ་ཆུ་བྱུང་བས་དངུལ་མི་
529

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
ཁྱོགས། །དེ་སོགས་ག་ངའི་འཁྲུལ་སྤོང༌ངོ༌། །ཤ་ཇེན་དེ་ལ་ལྗན་ལྗིན་འབྱར། །
མཇིང་པ་ཐུང་ན་འདམ་དུ་འབྱིང༌། །མཉམ་པར་བཞག་ན་སྤོས་དྲི་མནམ། །མཉེས་
པར་གྱིས་ཤིག་ཕ་མྱེས་སོགས། །ཇ་ཉ་ན་ཡི་འཁྲུལ་སྤོང་ངོ༌། །རྟ་པ་ཚུར་ཤོག་ལྟ་
ལོག་ སྤོངས། །ལྟག་པ་ མ་ དགྱེ་ སྟག་ གིས་ མཐོང་ ། །རྦ་ རླབས་ ཆུ་ ནང་ ལྦ་ བ་
འཕོངས། །ལྦ་བ་སྤ་ཡི་མེ་ནང་བསྲེགས། །དེ་སོགས་ཏ་བའི་འཁྲུལ་སྤོང༌ངོ༌། །གྲི་
བཟང་ཞིག་དང་དྲི་བཟང་བསྐུར། ། ལོངས་སྤྱོད་དགོས་ན་ལུང་མདོར་སོང༌། །ཤེས་
མེད་ཆ་ཤས་ས་མཐར་བསྐྲད། །དེ་སོགས་ག་དའི་འདོགས་ཅན་དང༌། །གུག་སྐྱེད་
འཁྲུལ་སྤོང་མདོ་ཙམ་མོ། །ཞེས་སོ། ། འབྲུ་སྦྱོར་གྱི་ཀ་དཔེ་དང་འཁྲུལ་སེལ་རྒྱས་
པ་ འདོད་ན་ལོགས་ སུ་ གསལ་བ་ལས་ཤེས་པར་བྱའོ། །གསུམ་པ་ལ་གཉིས། །
རྣམ་དབྱེ་ཚིག་ཕྲད་བཅས་པ་དང༌། །ཚིག་ཕྲད་རྐྱང་པའི་སྦྱོར་ཚུལ་ལོ། །དང་པོ་ལ་
གཉིས། རྣམ་དབྱེ་དངོས་དང༌། ལྟོས་པའི་ཚིག་ཕྲད་གཞན་བཤད་པའོ། །དང་པོ་
ནི། །བརྗོད་བྱའི་དོན་གང་ལ་རྗོད་བྱེད་ཀྱི་ཚིག་གང་གིས་ཇི་ལྟར་བརྗོད་ཀྱང་རྣམ་
དབྱེ་མི་འཇུག་པ་གཏན་ནས་མེད་ལ། ལེགས་སྦྱར་གྱི་ལུགས་སུ་མིང་ལས་ཚིག་ཏུ་
གྲུབ་པར་བྱེད་པའི་རྐྱེན་སི་ལ་སོགས་པ་ཉེར་གཅིག་ཡོད་ཅིང༌། བོད་སྐད་ལའང་
རྣམ་དབྱེ་དེ་རྣམས་ཅི་རིགས་སུ་འཇུག་པས། །དེའང་མིང་དོན་ངོ་བོ་ཙམ་སྟོན་པ་ལ་
རྣམ་དབྱེ་དང་པོ། སངས་རྒྱས་ཞེས་པ་ལྟ་བུ། ལས་ཀྱི་དོན་ལ་ གཉིས་པ། སངས་
རྒྱས་ལ་ཕྱག་འཚལ་ཞེས་པ་ལྟ་བུ། བྱེད་པ་པོའི་དོན་ལ་གསུམ་པ། སངས་རྒྱས་ཀྱིས་
བོན་བསྟན་ལྟ་བུ། ཆེད་དུ་བྱ་བའི་དོན་ལ་བཞི་པ། སངས་རྒྱས་ལ་བསོད་སྙོམས་
530

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
ཕུལ། འབྱུང་ཁུངས་ཀྱི་གོ་དོན་ལ་ལྔ་པ། སངས་རྒྱས་ལས་བོན་འབྱུང་ལྟ་བུ། འབྲེལ་
བའི་དོན་ལ་དྲུག་པ། སངས་རྒྱས་ཀྱི་སྤྱན་ལྟ་བུ། གནས་གཞིའི་དོན་ལ་བདུན་པ།
སངས་རྒྱས་ལ་མཚན་དཔེ་ལྟ་བུ། བོད་པའི་ཚིག་ཀྱེ་དང་ཀ་སོགས་ནི་རྣམ་དབྱེ་དང་
པོ་ལས་ལོགས་སུ་མེད་དོ། །དེའང་རྣམ་དབྱེ་དང་པོ་ངོ་བོ་ཙམ་སྟོན་པ་ནི། ཡི་གེ་དུ་
མའམ་མིང་མང་པོ་འདུས་པའི་མིང་གང་རུང་སྟེ། གཅིག་ཚིག་ནི་སངས་རྒྱས་ཞེས་པ་
ལྟ་བུ་བོད་སྐད་ལ་དེ་ལས་གཞན་མེད་ལ། གཉིས་ཚིག་ནི་སངས་རྒྱས་དག མང་
ཚིག་ནི་སངས་རྒྱས་རྣམས་ཞེས་པ་ལྟ་བུ་སྟེ་མིང་གང་ལ་སྦྱར་ཡང་དེ་དང་དེར་འགྱུར་
བས་རྣམ་དབྱེ་གཞན་ལའང་དེས་འགྲེའོ། །དག་ཅེས་གཉིས་ཁོ་ནར་འཇུག་པའི་ངེས་
པ་མེད་ཀྱང་གཉིས་ཡན་ཆད་ལ་འཇུག་པས་གཉིས་ཚིག་གི་དོད་དུ་བཞག་གོ །
གཉིས་པ་ལ
༥་པ་ལས་སུ་བྱ་བ་ནི། སུ་རུ་ར་དུ་ཏུ་དང༌། ལ་ན་རྣམས་ཏེ། དཔེར་ན། དབུས་
སུ་འགྲོ། མཐའ་རུ་འཁྱམས། བདུད་རྩིར་བསྒྱུར། རོལ་དུ་ཁྲིད། དགག་ཏུ་གསོལ་
ཞེས་ དང་ ། སེམས་ ལ་ བལྟ་ ལྟ་ བུ་ སྟེ། དབུས། མཐའ། བདུད་རྩི། རོལ། དགག་
དང་། སེམས་རྣམས་ནི། འགྲོ། འཁྱམས། བསྒྱུར། ཁྲིད